અત્યારસુધી મોટી બહુમતી હોવાને લીધે રાજ્યની આર્થિક સ્થિતિ જોઇને અમુક કડક નિર્ણયો લેવા એવો ભાજપ સરકારનો આપણો અનુભવ રહ્યો છે. પરંતુ જે પ્રકારે જાતિવાદ ગુજરાતમાં પગ કરી ગયો છે અથવાતો જે રીતે પોતાને લાભ ન મળવાથી ખેડૂતો ભાજપથી રીસાયા છે એવામાં ગમે કે ન ગમે પણ થોડો સમય રાજ્યની આર્થિક સ્થિતિને બાજુમાં મૂકીને પણ પોતાને રાજકીય લાભ કેમ થાય એવા કેટલાક નિર્ણયો સરકારના સ્તરે અને પક્ષના સ્તરે ગુજરાત ભાજપે લેવા જ પડશે. પરંતુ આ નિર્ણયો લેતી વખતે અન્ય જ્ઞાતિઓ કે સમાજના અન્ય વર્ગોમાં કોઈ રોષ ન ફેલાય એ પ્રકારનું બેલેન્સ પણ દેખાડવું પડશે.